Isports kan mga babae

An partisipasyon kan mga babae asin daragita sa isports, pisikal na kahusayan, asin ehersisyo nag-eksister na sa bilog na kasaysayan. Alagad, an mga partisipasyon asin aktibidades, magkakaiba-iba susog sa nasyon, panahon, heograpiya, asin yugto nin pag-uswag kan ekonomiya. 

Sagkod kan mga taon na 1870, an mga aktibidades kan mga kababaehan, sinasabing impormal asin rekreasyonal an naturalesa, kulang nin mga kodigo nin patakaran, asin nagduduon sa pisikal na aktibidad imbes na kompetisyon. [1] Ngonian, an mga isports kan mga kababaehan mas espesipiko asin nag-uswag sa parehas na lebel nin amateur asin lebel nin propesyonal sa manlaen-laen na lugar sa internasyonal, alagad makukuang enot sa mauswag na nasyon kun sain nangyayari an may pagmangno na organisasyon asin pagtipon nin kayamanan. Sa kabangaan sagkod huring parte kan ika-20 siglo, an partisipasyon kan mga babae sa isports asin an pagpasikat kan saindang pakikilabot naglangkaw, partikularmente sa huring kwarter kaini. Kakadikit na organisadong isports an naimbento nin mga babae. An mga isports arog kan Newcomb ball, netball, acrobatic gymnastics, asin tumbling,[2] asin posibleng stoolball, iyo an mga halimbawa.

An partisipasyon kan kababaehan sa isports mas nahihiling sa mga nasyon na marahay an pag-uswag asin ngonian an saindang lebel nin partisipasyon asin pagganapnagkakaiba-iba pa man giraray sa kada nasyon asin sa isports. Sa ibong kan pagtaas kan partisipasyon kan kababaehan sa isports, an demograpiko kan mga lalaki iyo pa man giraray an mas dakula sa duwa.[2] An mga pagkakaiba sa demograpiko na ini naoobserbaran sa bilog na kinaban. An mga isports na dominado nin mga babae iyo an sarong eksepsyon. An partisipasyon kan mga daragita sa isports mas halangkaw sa Estados Unidos kaysa sa ibang parte kan kinaban arog kan Sulnupan na Europa asin Latin Amerika. An partisipasyon kan mga daragita sa mas madahas na mga isports mas hababa nanggad kaysa sa saindang mga katimbang na lalaki.

Duwang importanteng dibisyon an nag eeksister na may relasyon sa mga kategorya nin isports kan mga babae. An  mga isports na ini nag butwa nin ekslusibo bilang sarong organisadong isports kan mga babae na dai kaiba an mga lalaki o pinauswag bilang sarong organisadong klase kan babae na an isports iyo an enot na pinasikat kan sarong demograpikong nin mga lalake asin kun kaya naging sarong kategorya nin mga babae. Sa gabos pwera sa magkapirang pambihirang kaso, arog kan kaso kan camogie, an sarong klase kan babae o "kawat nin mga babae" naggagamit  kan parehong pangaran kan isports na popular na kakawat kan mga lalaki, alagad ini pigklasipikar sa ibang kategorya na tigsusuruway-suway sa kasarian: mga lalaki o mga bababe, o mga aking babae o mga aking lalaki. An mga babaeng variant lakop na marhay mantang an organisadong mga babaeng isports sa pagkumpara bihira asin kabali an mga isports sa grupo arog kan netball, throwball, artistiko (née synchronized) na paglangoy,[4] asin ringette. Sa mga isports kan mga babae,  an mga pigtutubodan na mga benepisyo kan pagkakapareho kan kasarian, pagkakapantay-pantay kan kasarian asin pag sesegregar kan sekso kontrobersyal.

Apwera sa nagkapirang pambihirang kaso arog kan propesyonal na tennis kan mga babae, an propesyonal na isports kan mga babae bihirang magtao sa mga kakompetensya nin sarong kita na nakakabuhay. Dugang pa, an pakikipagkumpetensya para sa media coverage kan klase kan mga babae sa sarong isports nasa pangenot popular sa mga lalaki nagigibo  nin mga komplikadong ulang. Mas bago pa sana, nagkaigwa nin nagdadakol na interes, pagsiyasat, pamumuhunan asin producksyon manungod sa disensyo nin mga kagamitan para sa mga babaeng atleta. An interest asin pagsisiyasat na may labot sa pagmidmid kan mga lugad na espesipiko sa sekso partikularmente dawa bako sanang sa mga babaeng atleta na may halangkkaw na performance naglanagakaw man, arog kan kaso nin mga concussion [7][8][9] asin an babaeng atletang triad, a.k.a "Relative energy deficiency in sports" (RED-S) [10][11]

Kun minsan an mga babaeng atleta nakikiaram sa aktibismo sosyal kasabay kan saindang partisipasyon sa isports. An mga paagi nin protesta kabali an pagkawat nin mga welga, mga kampanya sa social media, asin sa kaso kan Amerika, mga pederal na demanda sa korte sa basehan nin dae pagkakapantay-pantay, kadalasan na ini may relasyon sa mga prinsipyo nin pagkakapantay-pantay sa kasarian, sa batas kan Amerika asin Titulo IX na naghahagad sa mga eskwelahan na an anuman na pondo na itinatao tanganing suportaran an mga isports kan mga estudyante dapat na pantay na iwaras sa mga aking lalaki asin babae. An mga kampanya sa promosyon na nakasentro sa serbisyo publiko para sa mga daragita sa isports may kaibang manlaen-laen na estilo nin kampanya sa media.[12]